text: Betal agurker og rugbrød med mobilen i Bilka
  27 april 2015 kl. 07.34
  Fra mandag kan handlende i Bilka Horsens nu betale deres dagligvarer med mobilen. Varehuset indfører Mobilepay som pendant til kontanter og plastikkort.
  Hidtil har borgerne i Horsens kunnet betale for pas, biblioteksbøger og tøj med mobilen, og fra mandag den 27. april 2015 bliver det også muligt at betale for mælk og rugbrød, når Bilka i Horsens indfører MobilePay som betalingsløsning ved kasselinjerne.
  - Vores MobilePay-løsning er en supernem måde at betale på. Kunden skal blot åbne sin MobilePay-app og taste koden. Herefter holder man telefonen hen mod et MobilePay-ikon ved kassen. Når varerne er scannet, kommer beløbet selv frem på telefonen, og kunden skal blot godkende ved at ?swipe?, forklarer varehuschef Martin Enevoldsen i en pressemeddelelse.
  